སྐབས་དེར་ལྷ་མོས་ཕ་རོལ་ནས་ཅི་ཡང་མི་ཟེར་བར་ང་ལ་བལྟས་ནས་སྡོད་ལ།ཁོ་མོའི་མིག་མདངས་ལ་བལྟས་ན་ང་ལ་ཨ་མ་མེད་པར་གདུང་སེམས་བཅངས་ཀྱིན་ཡོད་པ་འདྲ།སྔོན་ནས་བཟུང་ང་རང་མི་གཞན་གྱིས་རང་ཉིད་ལ་སྙིང་རྗེ་སྒོམ་པར་བྱེད་པར་གཏན་ནས་མི་འཐད་ལ་ད་དུང་མི་གཞན་གྱིས་དེ་ལྟ་བུའི་རྣམ་འགྱུར་སྟོན་པར་ཚིག་པ་ཟོས་ཡོང།དེ་ནི་ཁོ་ཚོ་མཐོ་སར་བཞག་ནས་ང་རང་ཐམས་ཅད་ཀྱི་དམན་སར་འཕངས་བའི་མཚོན་རྟགས་ཤིག་ཡིན་པས་རེད།འོན་ཀྱང་སྐབས་འདིར་ལྷ་མོའི་རྣམ་འགྱུར་དེར་ང་རང་ཚིག་པ་མི་ཟ་བར་གྱུར་སོང་།རྒྱུ་མཚན་ནི་ལྷ་མོའི་མིག་མདངས་དེ་མ་ཡར་གྱི་མིག་མདངས་དང་འདྲ་བའི་ཆ་ཞིག་ཀྱང་ཡོད་པར་འདུགང་རང་རྣམ་རྒྱལ་དང་མགོན་སྐྱབས་ཀྱི་སྐད་ཆ་དེར་མ་འཐད་པས་ལྷ་མོར་བལྟས་ཏེ།ཁྱོད་རང་ངའི་ཆུང་མ་བྱེད་འདོད་དམ་ཅེས་བཤད།